proxectonos/corpus_dominio_legal_administrativo_tmp huggingface dataset:
RESOLUCIÓN do 13 de decembro de 1999 pola que se lles dá publicidade ás relacións de beneficiarios das axudas financeiras concedidas ó abeiro dos convenios Pemes-99 con proxectos que superan os 50 millóns de investimento subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/01/2000

Mediante resolucións do 18 de maio de 1999 fixéronse públicos os contidos do convenio entre o Instituto Galego de Promoción Económica (Igape) e diversas entidades financeiras para o apoio financeiro ás pequenas e medianas empresas, e do convenio de apoio financeiro ós investimentos das pequenas e medianas empresas de Galicia financiado polo Instituto Galego de Promoción Económica (Igape), o Instituto de Crédito Oficial (Ico) e diversas entidades financeiras.
Mediante Resolución do 27 de maio de 1999 fíxose público o contido do convenio de apoio financeiro ós investimentos das pequenas e medianas empresas financiado, mediante contratos de arrendamento financeiro, polo Instituto Galego de Promoción Económica, Igape, e diversas entidades de crédito.
Os ditos convenios asináronse co obxecto de establecer liñas de axudas de apoio financeiro ás pequenas e medianas empresas, ó abeiro do decreto da Xunta de Galicia 309/1995, do 23 de novembro, de incentivos económicos para o desenvolvemento económico e fomento da actividade empresarial na Comunidade Autónoma de Galicia, da orde da Consellería de Economía e Facenda do 18 de abril de 1996, pola que se establecen axudas para o financiamento das empresas galegas.
A disposición adicional 3ª da citada orde, así como as cláusulas 9.3 e 8.3 dos ditos convenios, e en cumprimento dos compromisos dos «Acordos sobre Medidas para o Crecemento e o Emprego en Galicia 1998-2001» establécese que os beneficiarios das axudas concedidas ó abeiro dos ditos convenios, dos que os proxectos superen os 50 millóns de pesetas de investimento subvencionable (ou o seu contravalor en euros), serán obxecto de publicación no Diario Oficial de Galicia.
En virtude do exposto anteriormente,
RESOLVO:
Único.-Dar publicidade ás relacións de beneficiarios de axudas financeiras, desagregadas por convenios, que figuran como anexos I, II e III, cun proxecto de investimento subvencionable que supera os 50 millóns de pesetas.
Santiago de Compostela, 13 de decembro de 1999.
José Antonio Orza Fernández
Presidente do Instituto Galego
de Promoción Económica
RESOLUCIÓN do 13 de decembro de 1999 pola que se publican os tipos de xuro máximos que as entidades financeiras aplicarán durante o ano 2000 ós contratos de arrendamento financeiro subvencionados ó abeiro dos convenios de apoio financeiro dos investimentos das Pemes.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/01/2000

De conformidade cos convenios de apoio financeiro ós investimentos das Pemes asinados coas entidades de crédito durante os anos 1998 e 1999, os tipos de xuro dos contratos de arrendamento financeiro subvencionados pola Xunta de Galicia, que se formalizaron a tipo de xuro variable, variarán por anos naturais, establecéndose no texto dos citados convenios o sistema de determinación do tipo de xuro para exercicios futuros.
Visto o exposto, e unha vez verificados os datos relativos á evolución dos tipos de referencia durante o período establecido nos citados convenios, e en virtude das facultades que teño conferidas,
RESOLVO:
Primeiro.-Os tipos de xuro máximos que se aplicarán durante o ano 2000 ós contratos de arrendamento financeiro formalizados, a tipo variable, ó abeiro dos convenios de apoio financeiro ós investimentos das Pemes dos anos 1998 e 1999 serán os seguintes:
-Contratos de arrendamento financeiro do convenio 1998: 4,70%. No caso de que o tipo adicional sexa inferior a 1,25 puntos, o tipo de xuro que se vai aplicar será o resultado de engadirlle ó tipo de referencia (3,45) o tipo adicional que teñan pactado as partes. Se o tipo de xuro resultase con varios decimais redondearase ata a máis próxima vixésima parte do punto.
-Contratos de arrendamento financeiro do convenio 1999: 4,60%. No caso de que o tipo adicional sexa inferior a 1,15 puntos, o tipo de xuro que se vai aplicar será o resultado de engadirlle ó tipo de referencia (3,457) o tipo adicional que teñan pactado as partes. Se o tipo de xuro resultase con varios decimais redondearase ata a máis próxima vixésima parte do punto.
Segundo.-As entidades de crédito deberán comunicarlles ós beneficiarios dos contratos de arrendamento financeiro subvencionados a variación do tipo de xuro.
Tercero.-O tipo de xuro do contrato de arrendamento financeiro resultante para o beneficiario, é dicir, o nominal menos os puntos de subsidiación, non poderá ser inferior ó límite fixado nos citados convenios e na resolución de concesión de axuda. No caso de que sexa inferior limitarase a subsidiación ata o citado límite. Para o caso de que o tipo de xuro nominal sexa igual ou inferior ó límite, suspenderase a subsidiación e o tipo de xuro para aplicar ó contrato de arrendamento financeiro será
o que lle corresponda segundo o establecido no punto primeiro desta resolución.
Santiago de Compostela, 13 de decembro de 1999.
José Antonio Orza Fernández
Presidente do Instituto Galego de Promoción
de Económica
RESOLUCIÓN do 14 de decembro de 1999, da Dirección Xeral de Ordenación Educativa e Formación Profesional, pola que se amplía a Resolución do 26 de outubro de 1999 (Diario Oficial de Galicia do 19 de novembro) pola que se fai pública a lista de aprobados no curso de especialización en educación infantil para mestres convocado pola Orde do 31 de marzo de 1998 (Diario Oficial de Galicia do 22 de abril).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/01/2000

Por Orde do 31 de marzo de 1998 (DOG do 22 de abril) da Consellería de Educación e Ordenación Universitaria convocouse un curso de especialización en educación infantil para mestres en servicio
activo na Comunidade Autónoma de Galicia, que se realizará segundo a modalidade de formación a distancia.
Desenvolvidas as fases teórico-práctica, práctica e avaliación previstas nos puntos I e II do anexo I da devandita orde de convocatoria, e publicada a relación de aprobados, procede a súa ampliación. En consecuencia,
DISPOÑO:
Artigo único.-Declarar apta a Mª Isabel Otero Vázquez, con DNI 34.940.474, por ter superado o citado curso de especialización en educación infantil convocado pola Orde do 31 de marzo de 1998.
Santiago de Compostela, 14 de decembro de 1999.
José Luis Mira Lema
Director xeral de Ordenación Educativa
e Formación Profesional
CORRECCIÓN de erros.-Resolución do 15 de decembro de 1999 pola que se convocan dez bolsas de colaboración para a realización de tarefas de estudio e análise relacionadas co dereito autonómico galego no ano 2000.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 12/01/2000

Advertido erro na citada resolución publicada no DOG nº 2, do 4 de xaneiro do ano 2000, cómpre efectua-las seguintes correccións:
-Na páxina 117 no parágrafo segundo e na base primeira, onde di: «... once bolsas...», debe dicir: «... dez bolsas...».
RESOLUCIÓN do 30 de decembro de 1999, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0001641/1999, interposto por José Antonio Ramos Martínez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/01/2000

Con data do 23 de decembro de 1999, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0001641/1999 interposto por José Antonio Ramos Martínez contra a resolución do Comité Galego de Xustiza Deportiva con data do 23 de xullo de 1999 (recurso número 584) sobre a privación do premio e dos puntos correspondentes á proba do campionato galego de tramo cronometrado enduro que tivo lugar o 7 de xuño de 1998.
En consecuencia, a Secretaría Xeral para o Deporte acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, por prazo de nove días.
Santiago de Compostela, 30 de decembro de 1999.
Jaime Pita Varela
Conselleiro da Presidencia e Administración
Pública
CORRECCIÓN de erros.-Orde do 30 de decembro de 1999 pola que se regulan na Comunidade Autónoma de Galicia as indemnizacións compensatorias en zonas desfavorecidas.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 20/01/2000

Advertidos erros na devandita orde, publicada no Diario Oficial de Galicia número 2, do martes 4 de xaneiro de 2000, cómpre face-las oportunas correccións:
Na páxina 72, artigo 4º.1 c), onde di: «...agrícola ou forestal,...», debe dicir: «...agrícola ou forestal non madeireiro,...».
Na páxina 73, no artigo 16, onde di: «... que lle sexa requirida polos órganos dependentes do organismo, pagados pola Intervención Xeral... », debe dicir: «... que lle sexa requirida polos órganos dependentes do organismo pagador, pola Intervención Xeral...».
RESOLUCIÓN do 10 de decembro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 214/1999, interposto por María Dolores Fernández Rodríguez.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/01/2000

Recibida providencia do Xulgado do Contencioso-Administrativo número dous da Coruña, pola que se reclama o expediente relativo ó recurso contencioso-administrativo, procedemento abreviado 214/1999, interposto por Mª Dolores Fernández Rodríguez, contra a Resolución do 25 de xuño de 1999, pola que se outorgaban os destinos correspondentes ó concurso de traslado do 5 de outubro de 1998, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e son eprazadas para que poidan comparecer como parte ante o Xulgado do Contencioso-Administrativo número dous da Coruña no prazo de nove días.
Santiago de Compostela, 10 de decembro de 1999.
José Antonio Álvarez Vidal
Director xeral de Xustiza e Administración Local
DECRETO 345/1999, do 16 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 240 programa operativo local 98 Cospeito-E.P. Feira do Monte á estrada Rozas-Abadín, punto quilométrico 1,171 ó 2,671.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/01/2000

A Deputación Provincial de Lugo, en sesión que tivo lugar o día 13 de novembro de 1998, aprobou o proxecto de 240 programa operativo local 98 Cospeito-E.P. Feira do Monte á estrada Rozas-Abadín, punto quilométrico 1,171 ó 2,671, e na sesión do 6 de abril de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 16 de novembro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 17 de novembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de decembro de mil novecentos noventa e nove.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 240 programa operativo
local 98 Cospeito-E.P. Feira do Monte á estrada Rozas-Abadín, punto quilométrico 1, 171 ó 2, 671.
Santiago de Compostela, dezaseis de decembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Resolución do 8 de outubro de 1999 pola que se ordena a publicación do acordo do Consello da Xunta de Galicia do 7 de outubro de 1999, pola que se aproba a nova relación de postos de traballo da Consellería de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/01/2000

Advertidos erros na citada resolución publicada no Diario Oficial de Galicia nº 202, o día 10 de outubro de 1999, cómpre face-las oportunas correccións:
Na páxina 12.376, na columna código onde di: «PE.C05.00.000.15770.001», debe dicir: «PE.C05.00.000.15770.002».
Na páxina 12.392, na Delegación Territorial de Lugo (Celeiro) nos postos cos códigos «PE.C99.10.000.27650.030» e
«PE.C99.10.000.27650.036» na columna Complem. específico, onde di: «1.330.084», debe dicir: «1.431.060».
Na páxina 12.395, na Delegación Territorial de Pontevedra (Vigo) nos postos cos códigos «PE.C99.10.000.36560.040» e
«PE.C99.10.000.36560.046» na columna Complem. específico, onde di: «1.330.084», debe dicir: «1.431.060».
Na páxina 12.402, no Centro de Investigacións Mariñas Corón-Vilanova de Arousa, no posto co código «PE.C99.40.201.36600.002» na columna Complem. específico, onde di: «1.431.060», debe dicir: «1.362.924».
ORDE do 14 de decembro de 1999 pola que se modifica o concerto educativo cos centros privados Santiago Apóstol de Narón (A Coruña), Santo Cristo de Ourense, Montecastelo de Vigo (Pontevedra) e Victoria de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/01/2000

Por Orde do 20 de xullo de 1999 (DOG do 23 de agosto e 19 de outubro de modificación) aprobáronse os concertos educativos cos centros docentes privados da Comunidade Autónoma de Galicia.
Tendo en conta a comunicación da inspección educativa de que os centros privados concertados Santiago Apóstol de Narón (A Coruña), Santo Cristo de Ourense, Montecastelo de Vigo (Pontevedra) e Victoria de Vigo (Pontevedra) non teñen en funcionamento diversos ciclos formativos de grao medio e programas de garantía social por falta de alumnado.
Esta consellería, por proposta da Dirección Xeral de Centros e Inspección Eucativa,
DISPÓN:
Primeiro.-Aproba-la diminución, para o curso 1999-2000, do concerto educativo dos ciclos formativos de grao medio e programas de garantía social cos centros que se relacionan:
-Santiago Apóstol de Narón (A Coruña), 1 ciclo medio de comercio.
-Santo Cristo de Ourense, 1 ciclo medio de comercio.
-Montecastelo de Vigo (Pontevedra), 1 ciclo medio de 1º curso de equipos e instalacións electrotécnicas, 1 ciclo medio de 1º curso de equipos electrónicos de consumo e 1 programa de garantía social de auxiliar de electrónica.
-Victoria de Vigo (Pontevedra), 1 ciclo medio de xestión administrativa.
Segundo.-O documento administrativo no que se formalizará a dita modificación do concerto educativo cos referidos centros será asinado polo conselleiro de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise o documento de formalización na data que se lle notifique, entenderase decaído no seu dereito.
Terceiro.-As modificacións que por esta orde se aproban terán efectos do 1 de setembro de 1999.
Cuarto.-Contra este disposición, que esgota a vía administrativa, o interesado poderá interpoñer recurso potestativo de reposición perante o conselleiro de Educación e Ordenación Universitaria, no prazo
dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do 26 de novembro, do réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 14 de decembro de 1999.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Resolución do 15 de outubro de 1999 pola que se ordena a publicación do acordo do Consello da Xunta de Galicia do 14 de outubro de 1999, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde, referente o persoal dos corpos e escalas da Lei 4/1998, do 26 de maio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/01/2000

Advertido erro na citada resolución, publicada no Diario Oficial de Galicia nº 212, o día 3 de novembro de 1999, cómpre face-la oportuna corrección:
Na páxina 12.879, no posto «Operador entrada de datos-Laboratorio de metabolopatías», onde di: «código de posto: SA.S99.40.101.15770.010», debe dicir: «SA.S99.40.101.15770.008».
ORDE do 21 de decembro de 1999 pola que se dispón o cesamento do vocal que en representación do Concello de Moaña forma parte do Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 14/01/2000

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do consello de administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, recibida certificación do acordo do Pleno, do 25 de novembro de 1999, do Concello de Moaña, polo que se nomea novo representante do dito concello na Autoridade Portuaria de Vigo, en canto órgano competente,
DISPOÑO:
Que cese Cándido Pena Viéitez, como vocal do Consello de Administración da Autoridade Portuaria de Vigo, en representación do Concello de Moaña, agradecéndolle os servicios prestados.
Santiago de Compostela, 21 de decembro de 1999.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 20 de decembro de 1999, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 01/0001813/1999, interposto pola Federación de Servicios Públicos (UGT).
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/01/2000

Recibiuse nesta consellería providencia da Sección Primeira da Sala do Contencioso-Administrativo do Tribunal Superior de Xustiza de Galicia pola que se reclama o expediente-administrativo 01/0001813/1999, interposto pola Federación de Servicios Públicos (UGT) contra a resolución do acordo do Consello da Xunta de Galicia do 15-7-1999 ordenada publicar por outra da Consellería da Presidencia do 16-7-1999, sobre modificación da relación de postos de traballo da Consellería de Cultura, Comunicación Social e Turismo (DOG do 23 de xullo).
Esta secretaría xeral acordou, en cumprimento do disposto no artigo 48 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo solicitado.
Así mesmo, de conformidade co disposto no artigo 49 da citada Lei 29/1998, notifícaselles ós interesados e emprázanse para que poidan comparecer en forma como demandados no prazo de nove días.
Santiago de Compostela, 20 de decembro de 1999.
Andrés González Murga
Secretario xeral da Consellería de Cultura,
Comunicación Social e Turismo
CORRECCIÓN de erros.-Orde do 27 de decembro de 1999 pola que se regulan as axudas para mantemento de centros e servicios dedicados á atención á primeira infancia dependentes de entidades privadas de iniciativa social.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 24/01/2000

Advertido erro na devandita orde, publicada no Diario Oficial de Galicia nº 7, do 12 de xaneiro de 2000, cómpre face-las seguintes correccións:
Na páxina 439, artigo 5º, punto c), onde di: «Servicio de comedor: percibirán unha subvención de 4.000 ptas. por cada neno usuario deste servicio»,
debe dicir: «Servicio de comedor: percibirán unha subvención de 4.000 ptas. máximo ó mes por cada neno usuario deste servicio».
CORRECCIÓN de erros.-Orde do 27 de decembro de 1999 pola que se regulan as axudas para mantemento de centros e servicios dedicados á atención á primeira infancia dependentes das corporacións locais.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 24/01/2000

Advertidos erros na devandita orde, publicada no Diario Oficial de Galicia nº 8, do 13 de xaneiro de 2000, cómpre face-las seguintes correccións:
Na páxina 482, no artigo 1º.-Obxecto, onde di: «Orde do 29 de febreiro de 1996, da Consellería de Familia e Promoción do Emprego, Muller e Xuventude», debe dicir: «Orde do 29 de febreiro de 1996, da Consellería de Familia, Muller e Xuventude».
Na páxina 483, no artigo 7º e), onde di: «...orde da Consellería de Familia e Promoción do Emprego, Muller e Xuventude, do 29 de febreiro de 1996», debe dicir: «...orde do 29 de febreiro de 1996, da Consellería de Familia, Muller e Xuventude».
ORDE do 12 de xaneiro de 2000 sobre o exercicio das competencias en materia de mediación de seguros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/01/2000

Mediante o Decreto 321/1999, do 16 de decembro, polo que se asumen funcións e servicios transferidos á Comunidade Autonóma mediante o Real decreto 1748/1995, o Consello da Xunta asignoulle á Consellería de Economía e Facenda o exercicio das competencias que en materia de mediación de seguros privados lle corresponden á Comunidade Autónoma de Galicia.
De conformidade co previsto no artigo 149.3º parágrafo final da Constitución española, prevese que as ditas competencias sexan exercidas, ata o momento en que se estableza un marco legal autonómico, con suxeición á Lei 9/1992, do 30 de abril, de mediación de seguros privados, e demais disposicións que a desenvolven.
Así mesmo, o exercicio destas novas competencias fai necesario desde o punto de vista organizativo, delimita-lo centro directivo concreto que, dentro da estructura da Consellería de Economía e Facenda exercerá as ditas competencias.
Por todo isto,
DISPOÑO:
Artigo 1º
A Dirección Xeral de Política Financeira e Tesouro exercerá as competencias que en materia de mediación de seguros privados lle foron asignadas á Consellería de Economía e Facenda, mediante o Decreto 321/1999, do 16 de decembro, polo que se asumen funcións e servicios transferidos á Comunidade Autónoma de Galicia mediante o Real decreto 1748/1999, do 19 de novembro.
Artigo 2º
O Rexistro Administrativo de Corredores de Seguros, de Sociedades de Corredoría de Seguros e dos seus Altos Cargos, a que se refire o artigo 15, parágrafo 4º, da Lei 9/1992, do 30 de abril, levarase na Dirección Xeral de Política Financeira e Tesouro da Consellería de Economía e Facenda.
Artigo 3º
No ámbito competencial da Xunta de Galicia tódalas referencias que a Lei 9/1992, do 30 de abril, fai á Dirección General de Seguros, entenderanse feitas á Dirección Xeral de Política Financeira e Tesouro.
Disposicións derradeiras
Primeira.-A mediación de seguros, nos aspectos non previstos pola normativa autonómica galega, rexerase supletoriamente pola Lei estatal 9/1992, do 30 de
abril, de mediación de seguros privados, e polas normas que a desenvolven.
Segunda.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de xaneiro de 2000.
José Antonio Orza Fernández
Conselleiro de Economía e Facenda
RESOLUCIÓN do 11 de xaneiro de 2000 pola que se nomea secretario xeral do Consello Consultivo de Galicia a Juan José Gallego Fouz.
CONSELLO CONSULTIVO DE GALICIA — II. AUTORIDADES E PERSOAL — 17/01/2000

De conformidade co previsto no artigo 21.3º da Lei 9/1995, de creación deste consello e 32 do seu Regulamento de organización e funcionamento, e a súa disposición adicional cuarta, e por acordo uná
nime do Pleno do Consello Consultivo do 11 de xaneiro de 2000,
RESOLVO:
Nomear a Juan José Gallego Fouz, secretario xeral deste órgano, con tódolos dereitos e obrigas propias do cargo, debendo procederse á publicación deste acordo no  Diario Oficial de Galicia.
Santiago de Compostela, 11 de xaneiro de 2000.
José Antonio García Caridad
Presidente do Consello Consultivo de Galicia
DECRETO 2/2000, do 7 de xaneiro, polo que se declara o ano 2000 ano de Manuel Murguía.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/01/2000

A Real Academia Galega decidiu dedica-lo Día das Letras Galegas do ano 2000 a Manuel Murguía, figura fundamental do Rexurdimento, literato, historiador e periodista; a súa extensa obra contribuíu de xeito fundamental ó engrandecemento de Galicia.
Comezou moi novo unha prometedora carreira literaria que abrangueu varios xéneros como a novela, o ensaio, o xornalismo e a crítica literaria.
Desde o seu traballo de historiador propiciou unha renovación metodolóxica na historiografía de Galicia o cal sentará as bases do traballo científico posterior neste campo.
Considerado no seu tempo como unha das figuras máis senlleiras de Galicia, foi cronista xeral do reino e presidente da Real Academia Galega. Durante toda a súa vida desenvolveu un importantísimo labor de defensa da lingua e a identidade de Galicia, o que o fixo merecente dun posto de honra na nosa historia.
Na súa virtude, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día sete de xaneiro do ano dous mil,
DISPOÑO:
Artigo 1º
Declárase o ano 2000 en Galicia ano de Manuel Murguía, polo que debe constituír unha obriga para tódolos galegos participar na homenaxe debida a este insigne persoeiro da nosa historia.
Artigo 2º
As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a poñer de relevo a obra deste historiador, xornalista e escritor que tanto fixo polas letras galegas.
Artigo 3º
Como testemuño da homenaxe a Manuel Murguía, a Xunta de Galicia acuñará unha medalla conmemorativa de trescentos exemplares numerados.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, sete de xaneiro de dous mil.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
RESOLUCIÓN do 23 de decembro de 1999 pola que se lle dá publicidade á parte dispositiva da sentencia 575/1999, do 22 de xullo, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/01/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0005424/1996, interposto por Ramón Manuel Varela Lafuente, contra desestimación, por silencio administrativo, da Consellería de Política Territorial, Obras Públicas e Vivenda da Xunta de Galicia do recurso ordinario formulado contra outro da Comisión Provincial de Urbanismo da Coruña do 23-3-1995, que aprobou definitivamente o proxecto das normas subsidiarias de planeamento municipal de Arteixo; dictouse a sentencia 575/1999, do 22 de xullo, agora firme, pola que se estimaba parcialmente o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e coa fin de levar a puro e debido efecto a dita sentencia, este departamento resolve dar publicidade á parte dispositiva da sentencia 575/1999, do 22 de xullo, que a seguir se transcribe:
«Decidimos: que estimando parcialmente o recurso contencioso-administrativo interposto por Ramón Manuel Varela Lafuente contra a desestimación presunta, por silencio administrativo, do recurso ordinario formulado por Ramón Manuel Varela Lafuente contra acordo da Comisión Provincial de Urbanismo da Coruña, do 23 de marzo de 1995, sobre aprobación definitiva do proxecto de normas subsidiarias de planeamento do termo municipal de Arteixo, debemos anular e anulámo-lo mencionado acordo nos seguintes extremos nos que tal acordo é desconforme a dereito:
-Clasificación como urbano do solo dos núcleos rurais delimitados de Galo, Loureda, e dos núcleos rurais delimitados ó oeste de Baer, ó oeste do Monte de Arcas e ó oeste de Ervedíns.
-Cualificación do Monte Penouqueira como UA-44 con ordenanza URTA-2; con desestimación das restantes pretensións.»
Santiago de Compostela, 23 de decembro de 1999.
P.D. (Orde do 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 16 de decembro de 1999 pola que se lle dá publicidade á parte dispositiva da sentencia 937/1997, do 17 de xullo, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/01/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0004819/1994, interposto por Autopistas del Atlántico, Conces. Española, S.A. contra a orde da Consellería de Ordenación do Territorio e Obras Públicas, do 13 de maio de 1993 (DOG do 14 de xuño) e contra a desestimación presunta do recurso de reposición formulado contra ela o 13 de xullo de 1993, sobre aprobación do programa de actuación urbanística do solo urbanizable non programado C-1, San Blas, en Pontevedra, dictouse a sentencia 937/1997, do 17 de xullo, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia 937/1997, do 17 de xullo, que a seguir se transcribe:
«Decidimos que debemos estimar e estimámo-lo recurso contencioso-administrativo interposto por Autopistas del Atlántico, Conces. Española, S.A., contra resolución do conselleiro de Ordenación do Territorio e Obras Públicas, do 13 de maio de 1995, sobre a aprobación definitiva do programa de actua
ción urbanística do solo urbanizable non programado C-1, San Blas, en Pontevedra, así como contra a desestimación presunta, por silencio administrativo, do recurso de reposición formulado contra a mencionada resolución e, en consecuencia, debemos anular e anulámo-los actos impugnados, que son contrarios a dereito».
Santiago de Compostela, 16 de decembro de 1999.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 30 de decembro de 1999 pola que se fai público o acordo plenario do día 29 de decembro de 1999 polo que se establece o número, distribución de asuntos e composición das seccións do Consello Consultivo de Galicia para o ano 2000.
CONSELLO CONSULTIVO DE GALICIA — III. OUTRAS DISPOSICIÓNS — 17/01/2000

De conformidade co establecido no artigo 18 do Decreto 287/1996, do 12 de xullo, polo que se aproba o Regulamento de organización e funcionamento do Consello Consultivo de Galicia esta presidencia
RESOLVE:
Facer público o acordo plenario do 29 de decembro de 1999 do Consello Consultivo de Galicia, polo que se establecen o número, distribución de asuntos e composición das seccións do devandito consello para o ano 2000, do teor literal seguinte:
Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia e concordantes do seu Regulamento de organización e funcionamento, aprobado polo Decreto 287/1996, suscítase unha quenda de debate entre os membros do Pleno, chegándose finalmente por unanimidade ó acordo de:
1. Establece-lo número e composición das seccións do Consello Consultivo de Galicia para o ano 2000 da forma seguinte:
Sección primeira:
Presidente: José Luis de la Torre Nieto.
Conselleiros: Pablo Moure Mariño.
Antonio Carro Fernández-Valmayor.
Sección segunda:
Presidente: José María Gómez y Díaz-Castroverde.
Conselleiros: Antonio Carro Fernández-Valmayor. Pablo Moure Mariño.
2. A distribución de asuntos entre elas efectuarase por quenda alternativa segundo a orde de entrada da solicitude de dictames.
3. Que conforme o parágrafo segundo do citado artigo 18, se publique este acordo no Diario Oficial de Galicia.
Santiago de Compostela, 30 de decembro de 1999.
José Antonio García Caridad
Presidente do Consello Consultivo de Galicia
DECRETO 4/2000, do 20 de xaneiro, polo que se nomea director xeral de Comercio e Consumo a Víctor Tello Calvo.
CONSELLERÍA DE INDUSTRIA E COMERCIO — II. AUTORIDADES E PERSOAL — 21/01/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día vinte de xaneiro de dous mil,
Nomeo a Víctor Tello Calvo director xeral de Comercio e Consumo da Consellería de Industria e Comercio.
Santiago de Compostela, vinte de xaneiro de dous mil.
Manuel Fraga Iribarne
Presidente
Juan Rodríguez Yuste
Conselleiro de Industria e Comercio
DECRETO 3/2000, do 20 de xaneiro, polo que se dispón que cese Jorge Rodríguez Vázquez-Molezún como director xeral de Comercio e Consumo.
CONSELLERÍA DE INDUSTRIA E COMERCIO — II. AUTORIDADES E PERSOAL — 21/01/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día vinte de xaneiro de dous mil,
DISPOÑO:
Que cese, por petición propia, Jorge Rodríguez Vázquez-Molezún como director xeral de Comercio e Consumo da Consellería de Industria e Comercio, agradecéndolle os servicios prestados.
Santiago de Compostela, vinte de xaneiro de dous mil.
Manuel Fraga Iribarne
Presidente
Juan Rodríguez Yuste
Conselleiro de Industria e Comercio
CORRECCIÓN de erros.-Decreto 342/1999, do 16 de decembro, sobre horarios, quendas de urxencia e vacacións de oficinas de farmacia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 27/01/2000

Advertindo erro na citada resolución publicada no DOG nº 2, do 4 de xaneiro de 2000, cómpre efectua-la seguinte corrección:
Na páxina 66 no artigo 3.2º onde di: «...durante o mes de outubro á División de Farmacia e Productos Sanitarios...», debe dicir: «...durante o mes de novembro á División de Farmacia e Productos Sanitarios».
CORRECCIÓN de erros.-Decreto 343/1999, do 16 de decembro, polo que se crea o órgano autonómico de coordinación dos plans de investigación e control de determinadas substancias e os seus residuos en animais e os seus productos con destino ó consumo humano.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 27/01/2000

Advertido erro no devandito decreto, publicado no DOG nº 3, do 5 de xaneiro de 2000, cómpre face-las seguintes correccións:
-Na páxina 138, no artigo 3º, onde di: «Actuará como secretario da comisión o titular da Xefatura de Servicio de Protección da Saúde fronte a Riscos Específicos», debe dicir: «Actuará como secretario da comisión o titular da Xefatura de Servicio de Protección da Saúde fronte a Riscos Xerais».
CORRECCIÓN de erros.-Orde do 22 de novembro de 1999 pola que se convocan subvencións a particulares, asociacións e institucións culturais para a realización de actividades culturais.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/01/2000

Advertido erro no texto da referida Orde do 22 de novembro de 1999, publicada no DOG nº 5 do 10 de xaneiro de 2000, cómpre efectua-la oportuna rectificación:
Na páxina 274, artigo 6º, no punto 2, onde di: «1 de novembro do ano 1999», debe dicir: «1 de novembro do ano 2000».
ORDE do 24 de xaneiro de 2000 pola que se fai público o cesamento do presidente do Instituto Galego de Consumo.
CONSELLERÍA DE INDUSTRIA E COMERCIO — II. AUTORIDADES E PERSOAL — 26/01/2000

En uso das atribucións conferidas polo artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
Cesar como presidente do Instituto Galego de Consumo a Jorge J. Rodríguez Vázquez-Molezún.
Santiago de Compostela, 24 de xaneiro de 2000.
Juan Rodríguez Yuste
Conselleiro de Industria e Comercio
ORDE do 23 de decembro de 1999 pola que se declara de interese galego a Fundación para a Protección de Discapacitados Psíquicos de Vilalba-A Terra Chá e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 26/01/2000

Con data do 20 de decembro de 1999 foi publicada, no Diario Oficial de Galicia, a orde da Consellería
da Presidencia e Administración Pública, do 1 de decembro de 1999, pola que se clasifica como de interese asistencial a Fundación para a Protección de Discapacitados Psíquicos de Vilalba-A Terra Chá, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto proporcionar asistencia social para discapacitados psíquicos en idade laboral cunha minusvalidez temporal ou permanente que lles impida a súa integración nunha empresa ou nun centro especial de emprego, prestando funcións tutelares, asistenciais, ocupacionais e, en xeral, calquera tipo de actividades formativas ou educacionais tendentes a mellora-la calidade de vida dos seus beneficiarios.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación para a Protección de Discapacitados Psíquicos de Vilalba-A Terra Chá, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación para a Protección de Discapacitados Psíquicos de Vilalba-A Terra Chá no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de dar publicidade suficiente ás súas actividades e á ausencia de ánimo de lucro na prestación do seus servicios, quedando obrigada a lle render contas anualmente ó protectorado e xustificar, a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 23 de decembro de 1999.
José María Hernández Cochón
Conselleiro de Sanidade e Servicios Sociais
ORDE do 24 de xaneiro de 2000 pola que se fai público o nomeamento do presidente do Instituto Galego de Consumo.
CONSELLERÍA DE INDUSTRIA E COMERCIO — II. AUTORIDADES E PERSOAL — 26/01/2000

En uso das atribucións conferidas polo artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
Nomear como presidente do Instituto Galego de Consumo a Víctor Tello Calvo.
Santiago de Compostela, 24 de xaneiro de 2000.
Juan Rodríguez Yuste
Conselleiro de Industria e Comercio
DECRETO 5/2000, do 7 de xaneiro, polo que se declara de utilidade pública e urxente execución a concentración parcelaria da zona de Mourazos-Tamagos (Verín-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 21/01/2000

As parroquias de Mourazos e Tamagos, que pertencen ó concello de Verín, están situadas ó sureste da provincia de Ourense, delas resultaron afectadas pola concentración parcelaria aproximadamente 602 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia logo de deliberción do Consello da Xunta de Galicia na súa reunión do día sete de xaneiro de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Mourazos-Tamagos (Verín-Ourense).
Artigo 2º
O perímetro da zona será, en principio, o correspondente á totalidade dos terreos das parroquias de
Mourazos e Tamagos. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a patir da publicación deste decreto.
Disposicións derradeiras
Primeira.-facultase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, sete de xaneiro de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
ORDE do 27 de decembro de 1999 pola que se clasifican e se suprimen postos de traballo reservados a funcionarios/as de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/01/2000

Visto o acordo do Pleno do Concello de Monterrroso (Lugo) do 29 de novembro de 1999, relativo á modificación da clasificación do posto de secretaría, actualmente de clase segunda, en secretaría de clase terceira, correspondente á subescala de secretaría-intervención.
A Consellería da Presidencia e Administración Pública, de conformidade co establecido no artigo 241 da Lei 5/1997, do 22 de xullo, de Administración local de Galicia, no artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2º.17 da Lei 4/1988, do 26 de maio, da función pública de Galicia,
DISPÓN:
Primeiro.-Modifica-la clasificación do posto de Secretaría do Concello de Monterroso, provincia de Lugo, quedando clasificado en clase terceira, reservándose a funcionarios/as pertencentes á subescala de secretaría-intervención.
Segundo.-Suprimi-lo posto de intervención do devandito concello.
Contra esta orde poderase interpoñer recurso potestativo de reposición perante a Consellería da Presidencia e Administración Pública, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 27 de decembro de 1999.
Jaime Pita Varela
Conselleiro da Presidencia e Administración
Pública
CORRECCIÓN de erros.-Resolución do 25 de novembro de 1999, do tribunal designado para xulga-las probas de obtención do certificado CE de conselleiros de seguridade, convocadas por Resolución do 25 de outubro de 1999, da Dirección Xeral de Transportes, pola que se establece o horario das probas e se anuncia a publicación das listas definitivas de admitidos e excluídos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/01/2000

Advertido erro, na devandita resolución, publicada no DOG nº 230, do luns, 29 de novembro de 1999, cómpre efectua-la oportuna corrección:
Na páxina 13.999, onde di: «Mat. Liqu. nº 1202-1203 e 1223», debe dicir: «Mat. Liqu. nº 1202-1203 e 1223: 11.30 h».